На основу члана 119. став 1. тачка 1) Закона о основама система образовања и васпитања („Службени гласник РС“ бр. 88/2017, 27/2018-др.закон, 10/2019, 6/2020, 129/2021, 92/2023 и 19/2025) и члана 55.став 1. тачка 1) Статута, Школски одбор Основне школе „Димитрије Давидовић“ у Смедереву, на седници одржаној дана 15.09.2025.године, донео је

**ПРАВИЛНИК**

**О ИЗМЕНАМА И ДОПУНАМА ПРАВИЛНИКА О РАДУ**

**ОСНОВНЕ ШКОЛЕ „ДИМИТРИЈЕ ДАВИДОВИЋ“ У СМЕДЕРЕВУ**

**БРОЈ 1060/1 ОД 30.6.2022. ГОДИНЕ**

Члан 1.

У Правилику о раду Основне школе „Димитрије Давидовић“ у Смедереву број 1060/1 од 30.6.2022. године **члан 9. мења се и гласи**:

**„Пријем у радни однос код Послодавца врши се првенствено на основу преузимања запосленог са листе запослених за чијим радом је у потпуности или делимично престала потреба и запослених који су засновали радни однос са непуним радним временом (у даљем тексту: преузимање са листе), као и на основу преузимања запосленог који није на листи.**

**На основу кон­кур­са ако се ни­је мо­гло из­вр­ши­ти пре­у­зи­ма­ње са ли­сте**

**Преузимање из става 1. овог чла­на вр­ши се сле­де­ћим ре­до­сле­дом:**

**1) Преузимањем запослених са листе запослених за чијим радом је у потпуности или делимично престала потреба следећим редом: код Послодавца, општине, града, школске управе, суседних школских управа, осталих школских управа;**

**2) Допуном до пуног радног времена запосленима који су засновали радни однос са непуним радним временом код Послодавца;**

**3) Преузимањем запослених који су засновали радни однос са непуним радним временом у установама на територији надлежне школске управе ради допуне радног времена;**

**4) Преузимањем запослених који су засновали радни однос са непуним радним временом из других школских управа уз сагласност радних подгрупа при школским управама ради допуне радног времена;**

**5) Преузимањем запослених који су у радном односу на неодређено време, са пуним радним временом, иако се не налазе на листама запослених за чијим је радом у потпуности или делимично престала потреба и запослених који су засновали радни однос са непуним радним временом. Радне подгрупе, на захтев запосленог, а након или истовременог решавања статуса/ангажовања запослених за чијим је радом делимично или у потпуности престала потреба и запослених који су засновали радни однос са непуним временом, доносе одлуке да се изврши преузимање у смислу „укрупњавања норми“ и максималног ангажовања на једном радном месту у складу са важећим прописима, водећи рачуна о смањењу путних трошкова, специфичној породичној ситуацији и слично, уз обавезно образложење оправданости, следећим редоследом:**

**(1) Укрупњавање норме у установи у којој постоји упражњено радно место, а**

**запослени који ради у више школа је запослен и у истој;**

**(2) Када постоји сагласност запослених о узајамном преласку из једне у другу школу, на истим радним местима;**

**(3) Када се упразни радно место и запослени који ради у више школа поднесе захтев за укрупњавање норме у проценту у коме је засновао радни однос.**

**Послодавац је дужан да изврши преузимање запосленог на основу одлуке радне**

**подгрупе.**

**По извршеном преузимању Послодавац је дужан да радну подгрупу обавести у року од два дана.**

**У случају неизвршеног преузимања радна подгрупа обавештава инспекцију.**

**На одлуке радне подгрупе може се уложити приговор радној групи за праћење ангажовања запослених у установама образовања и васпитања у року од три дана од пријема одлуке. Рок за давање мишљења је 15 радних дана од пријема захтева.**

**Одредбе овог члана примењују се на наставнике верске наставе уз сагласност надлежног органа традиционалне цркве или верске заједнице.“**

Члан 2.

У члану 12. Правилника о раду после става 3. додају се нови ставови 4. и 5. који гласе:

**„На конкурсу за пријем у радни однос на неодређено време за извођење верске наставе може да учествује лице које се налази на листи наставника верске наставе и које испуњава услове из члана 139. и члана 140. став 1. Закона.**

**Листу наставника верске наставе, на предлог традиционалних цркава и верских заједница, утврђује министар.“**

Члан 3.

У члану 26. Правилника о раду мења се став 2. који гласи:

**„Пре закључивања уговора о раду, изабрани кадидат је дужан да достави доказ о поседовању психичке, физичке и здравствене способости за рад са децом и ученицима, а за пријем на послове наставника верске наставе и сагласност надлежног органа традиционалне цркве или верске заједнице којој припада за извођење верске наставе у основној школи“.**

Члан 4.

У члану 28. у ставу 2. речи: „на 12 месеци за сваку школску годину“, замењују се речима: **„до истека текуће школске године, односно до повратка одсутног наставника.“**

Члан 5.

У члану 34. Правилника о раду, после става 3. додају се нови ставови 4. и 5. који гласе:

**„Ако се уговор о стручном усавршавању закључује ради припреме за извођење верске наставе, приправник - стажиста мора имати сагласност надлежног органа традиционалне цркве или верске заједнице којој припада за закључење уговора.**

**Уговор о стручном усавршавању приправника - стажисте за извођење верске наставе престаје пре истека времена на које је закључен, ако надлежни орган традиционалне цркве или верске заједнице повуче сагласност дату на тај уговор из разлога што приправник стажиста својим активностима, ставовима и понашањем подрива углед традиционалне цркве или верске заједнице, односно учи и поступа супротно учењу, ставовима, моралу и вредностима које заступа традиционална црква, односно верска заједница којој припада.“**

Досадашњи став 4. постаје став 6.

Члан 6.

У члану 62. Правилника о раду, после тачке 15) додају се нове тачке 16) и 17) које гласе:

**„16) вантелесне оплодње или инсеминације - три радна дана;**

**17) смрт крвног сродника без обзира на степен крвног сродства и тазбинског сродника до другог степена сродства - један радни дан.“**

**У ставу 2. тачка 2) речи: „два узастопна дана“ замењују се речима: „ три узастопна дана“.**

**У ставу 4. реч „правно“ замењује се речју: „право“.**

Члан 7.

У члану 87. став 1. Правилника о раду, после тачке 4) додаје се нова тачка 5) која гласи:

**„за координаторе задужене за електронску евиденцију образовно-васпитног рада, а што ће се утврдити прописима којима се дефинише финансирање установе“.**

Члан 8.

После члана 91. додаје се нови члан 91.а) који гласи:

**„Запослени има право на накнаду плате за време одсуствовања са рада преко 30 дана због привремене спречености за рад, у висини од 100% просечне плате у претходних 12 месеци пре месеца у ком је наступила привремена спреченост за рад проузрокована малигним обољењем.**

**Исплата накнаде плате из става 1. овог члана врши се из средстава обавезног здравственог осигурања до законом прописане висине накнаде плате (65%), а из средстава послодавца, за преостали износ до висине од 100% основа за исплату накнаде.“**

Члан 9.

Члан 96. Правилника о раду мења се и гласи:

**„Послодавац је дужан да запосленом, по основу солидарности, исплати помоћ у**

**случају:**

**1) дуже или теже болести запосленог или члана његове уже породице или теже повреде запосленог;**

**2) набавке медицинско-техничких помагала и апарата за рехабилитацију запосленог или члана његове уже породице;**

**3) здравствене рехабилитације запосленог;**

**4) настанка теже инвалидности запосленог;**

**5) набавке лекова за запосленог или члана уже породице;**

**6) поступка вантелесне оплодње;**

**7) помоћ члановима уже породице за случај смрти запосленог и запосленом за случај смрти члана уже породице; у висини трошкова сахране према приложеним рачунима до неопорезивог износа;**

**8) рођења или усвојења детета запосленог - у висини месечне просечне зараде без пореза и доприноса у Републици Србији према последњем објављеном податку РЗЗС;**

**9) штете настале услед елементарних непогода или несрећним случајем (пожар, поплава, бујица, земљотрес, клизишта и сл.), у породичном домаћинству у коме живи запослени, уколико штета није надокнађена из одговарајућег осигурања - у висини месечне просечне зараде без пореза и доприноса у Републици Србији према последњем објављеном податку РЗЗС.**

**Дужа или тежа болест, односно тежа повреда у смислу става 1. тачка 1) овог члана постоји ако је запослени због спречености за рад услед болести, односно повреде, био одсутан са рада најмање 30 дана непрекидно.**

**Исплата солидарне помоћи за случај**

**дуже или теже болести члана уже породице запосленог из става 1. тачка 1) овог члана, није условљена одсуством са рада запосленог у трајању од најмање 30 дана непрекидно.**

**Право на солидарну помоћ у случајевима утврђеним у ставу 1. тач. 2) и 5) овог члана остварује се у складу са правилником о медицинско техничким помагалима и признаје се уколико право на медицинско техничка помагала, апарате за рехабилитацију, лекове и др. није остварено у складу са другим прописима из области обавезног социјалног осигурања, борачко-инвалидске заштите и другим прописима.**

**Солидарна помоћ у току године, у случајевима утврђеним у ставу 1. тач. 2) и 5) овог члана признаје се на основу уредне документације и приложених рачуна, а највише до висине два неопорезива износа у складу са законом о порезу на доходак грађана.**

**Члановима уже породице у смислу овог члана, сматрају се брачни или ванбрачни партнер, деца, родитељи, усвојилац и усвојеник запосленог.**

**Солидарна помоћ у току године, у случајевима утврђеним у ставу 1. тачка 1) и тач. 3) и 4) овог члана признаје се на основу уредне документације, у висини два неопорезива износа у складу са законом о порезу на доходак грађана.**

**Солидарна помоћ у случају утврђеним у ставу 1. тачка 6) овог члана признаје се на основу уредне документације, у висини просечне месечне зараде без пореза и доприноса у Републици Србији према последњем објављеном податку РЗЗС, једном у календарској години под условом да запослена испуњава прописане критеријуме и да су исцрпљене све могућности остваривања овог права у поступку код органа надлежног за здравствено осигурање, покрајинске и локалне власти.**

**У случају да су оба родитеља запослена у установи, право из става 1. тачка 8) овог члана, остварује мајка детета.**

**У случају да је више чланова уже породице запослено у установи, право на солидарну помоћ за члана уже породице из става 1. тач. 1), 2) и 5) и за штету из става 1. тачка 9) овог члана, остварује један запослени.“**

Члан 10.

У члану 97. у ставу 4. после таче 4), додаје се тачка 5) која гласи

**„- две и по просечне платe – за 40 година рада проведених у радном односу „**

После става 4. додаје се нов став 5. који гласи:

**„Запослени који нису чланови репрезентативних синдиката потписника Колективог уговора имају право на јубиларну награду у износу од 50% у односу на износе наведене у ставу 4. тач. 1)-5).“**

Члан 11.

У члану 126. после става 2. додаје се нови став 3. који гласи:

**„Наставнику верске наставе престаје радни однос даном достављања образложеног акта о повлачењу сагласности за извођење верске наставе од стране надлежног органа традиционалне цркве или верске заједнице, из разлога што наставник верске наставе својим активностима, ставовима и понашањем подрива углед традиционалне цркве или верске заједнице, односно учи и поступа супротно учењу, ставовима, моралу и вредностима које заступа традиционална црква, односно верска заједница којој припада.“**

Досадашњи ставови 3-6. постају ставови 4-7.

Члан 12.

Овај Правилник ступа на снагу осмог дана од дана објављивања на огласној табли Школе.

Заменица председника

Школског одбора

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Зорица Николић

Правилник објављен на огласној табли Школе дана \_\_\_\_\_\_\_\_\_\_\_\_\_\_ године под деловодним бројем \_\_\_\_\_\_\_\_\_\_\_\_\_\_\_\_, а ступио је на снагу дана \_\_\_\_\_\_\_\_\_\_\_\_\_\_\_\_.године.

Секретар Школе

\_\_\_\_\_\_\_\_\_\_\_\_\_\_\_\_\_\_\_